CELEX: 22004D0061
Language: hr
Date: 2004-04-26 00:00:00
Title: Odluka Zajedničkog odbora EGP-a br. 61/2004 od 26. travnja 2004. o izmjeni Priloga XIII. (Promet) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               61
            
         22004D0061
   
               L 277/175
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 61/2004
   od 26. travnja 2004.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a naročito njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 2/2004 od 6. veljače 2004. (1).
            
         
               (2)
            
            
               U Sporazum treba ugraditi Uredbu (EZ) br. 2320/2002 Europskog parlamenta i Vijeća od 16. prosinca 2002. o utvrđivanju zajedničkih pravila u području sigurnosti civilnog zrakoplovstva (2).
            
         
               (3)
            
            
               Zbog posebnog zemljopisnog položaja i niske gustoće naseljenosti Islanda, kao i zbog sastava flote zrakoplova koji lete na domaćim linijama na Islandu, Uredbu (EZ) br. 2320/2002 ne treba primjenjivati na unutarnji zračni promet na području Islanda. Nacionalne mjere sigurnosti koje se primjenjuju na unutarnji zračni promet pružaju primjerenu razinu zaštite.
            
         
               (4)
            
            
               S obzirom na posebni položaj Lihtenštajna koji proizlazi iz činjenice da se radi o državi male površine, specifične reljefne strukture i ograničenog ukupnog zračnog prometa te uzimajući u obzir da Lihtenštajn nema redovitih dolaznih i odlaznih međunarodnih letova te da se infrastruktura za civilni zračni promet u Lihtenštajnu sastoji od samo jednog helidroma, Uredbu (EZ) br. 2320/2002 ne treba primjenjivati na postojeću infrastrukturu za civilni zračni promet na području Lihtenštajna.
            
         
               (5)
            
            
               S obzirom da se većina norveških regionalnih zračnih luka nalazi u udaljenim područjima i da nacionalne mjere sigurnosti koje se primjenjuju na unutarnji zračni promet u Norveškoj pružaju primjerenu razinu zaštite, trebalo bi prilagoditi datum početka provedbe Uredbe (EZ) br. 2320/2002 na određenim norveškim regionalnim zračnim lukama,
            
         ODLUČIO JE:
   Članak 1.
   Prilog XIII. Sporazumu mijenja se kako slijedi:
   
               1.
            
            
               Iza stavka 66.g (Direktiva 2003/42/EZ/EZ Europskog parlamenta i Vijeća) dodaje se sljedeći stavak:
               
                           „66.h.
                        
                        
                           
                              32002 R 2320: Uredba (EZ) br. 2320/2002 Europskog parlamenta i Vijeća od 16. prosinca 2002. o utvrđivanju zajedničkih pravila u području sigurnosti civilnog zrakoplovstva (SL L 355, 30.12.2002., str. 1.).
                        
                     U smislu ovog Sporazuma, odredbe Uredbe tumače se u skladu sa sljedećim prilagodbama:
               
                           (a)
                        
                        
                           Mjere predviđene ovom Uredbom ne primjenjuju se na unutarnji zračni promet u zračnim lukama na području Islanda.
                        
                     
                           (b)
                        
                        
                           Mjere predviđene ovom Uredbom ne primjenjuju se na postojeću infrastrukturu za civilni zračni promet na području Lihtenštajna.
                        
                     
                           (c)
                        
                        
                           Ova će se Uredba početi provoditi najkasnije 1. siječnja 2005. u norveškim regionalnim zračnim lukama navedenim u Dodatku 8. Prilogu XIII., pod uvjetom da su ispunjeni sljedeći uvjeti:
                           
                                       i.
                                    
                                    
                                       u dotičnoj zračnoj luci ne postoje redoviti dolazni i odlazni međunarodni letovi;
                                    
                                 
                                       ii.
                                    
                                    
                                       u norveškim zračnim lukama u kojima se Uredba u cijelosti provodi na snazi su potrebne kompenzacijske mjere u odnosu na letove iz svake od tih regionalnih zračnih luka – kao što je odvajanje pregledanih putnika u odlasku od putnika u dolasku koji nisu pregledani prema normama utvrđenim Uredbom, te ponovni pregled putnika i prtljage – kako bi se osiguralo da razina sigurnosti ne bude ugrožena.”
                                    
                                 
                     
         
               2.
            
            
               Na kraju Priloga XIII. dodaje se naslov „DODATAK 8.”
            
         
               3.
            
            
               Tekst Priloga ove Odluke dodaje se kao tekst Dodatka 8. Prilogu XIII.
            
         Članak 2.
   Tekstovi Uredbe (EZ) br. 2320/2002 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 27. travnja 2004., pod uvjetom da su Zajedničkom odboru EGP-a dostavljene sve obavijesti predviđene člankom 103. stavkom 1. Sporazuma (3).
   Članak 4.
   Ova se Odluka objavljuje u Odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 26. travnja 2004.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 116, 22.4.2004., str. 42.
   
      (2)  SL L 355, 30.12.2002., str. 1.
   
      (3)  Ustavni zahtjevi nisu navedeni.
   PRILOG
   Norveške regionalne zračne luke o kojima se govori u prilagodbi (c) stavka 66.h (Uredba (EZ) br. 2320/2002 Europskog parlamenta i Vijeća):
   
                
            
            
               vojna zračna luka u kojoj je dopušten civilni zračni promet
            
         
                
            
            
               BÅTSFJORD
            
         
                
            
            
               BERLEVÅG
            
         
                
            
            
               FØRDE, Bringeland
            
         
                
            
            
               HAMMERFEST
            
         
                
            
            
               HASVIK
            
         
                
            
            
               HONNINGSVÅG, Valan
            
         
                
            
            
               LEKNES
            
         
                
            
            
               MEHAMN
            
         
                
            
            
               MO I RANA, Røssvoll
            
         
                
            
            
               MOSJØEN, Kjærstad
            
         
                
            
            
               NAMSOS
            
         
                
            
            
               NARVIK, Framnes
            
         
                
            
            
               ØRSTA/VOLDA, Hovden
            
         
                
            
            
               RØRVIK, Ryum
            
         
                
            
            
               RØST
            
         
                
            
            
               SANDANE, Anda
            
         
                
            
            
               SANDNESSJØEN, Stokka
            
         
                
            
            
               SOGNDAL, Haukåsen
            
         
                
            
            
               SØRKJOSEN
            
         
                
            
            
               STOKMARKNES, Skagen
            
         
                
            
            
               SVOLVÆR, Helle
            
         
                
            
            
               VADSØ
            
         
                
            
            
               VÆRØY helidrom
            
         
                
            
            
               VARDØ, Svartnes.